Document ID: /roh_data/filtered/fineweb-2-filterrobots_roh.jsonl.gz/27923

Novs commembers e commembras per ils gremis SRG.R
En il center da las fatschentas statutaras da la radunanza generala dals 10 d’october ad Andeer èn stadas las elecziuns. Ultra da la suprastanza èn era vegnidas elegidas las commembras ed ils commembers dal Cussegl dal public e dal Cussegl regiunal. Als commembers partents ha la radunanza generala engrazià per lur grond engaschi. In engraziament spezial per la lavur prestada ha il president Vincent Augustin drizzà a la vicepresidenta Beatrice Baselgia ed al suprastant Donat Nay. Omadus mettan a disposiziun lur posts suenter 12 onns pervi da limitaziun dal temp d’uffizi.
Roger Tuor ed Elena Luzio èn da nov en la suprastanza SRG.R
Er Roger Tuor da Mustér ha mess a disposiziun ses post sco president dal Cussegl dal public SRG.R suenter esser stà 12 onns en quest gremi, ils ultims 4 onns sco president. El è vegnì elegì da nov en la suprastanza da la SRG.R, ensemen cun Elena Luzio da Berna. Omadus entran en uffizi l’emprim da schaner 2021. A Roger Tuor suonda Carmen Dedual da Tumegl, ch’è stada vicepresidenta dal Cussegl dal public ils ultims 4 onns.
Premi SRG.R va a Tarcisi Hendry
Il Premi SRG.R 2020 è vegnì surdà durant la radunanza a Tarcisi Hendry, anteriur scolast e grond promotur da l’archiv cultural Tujetsch. Quai sco reconuschientscha per ses engaschi dapi passa 40 onns per l’archiv cultural Tujetsch ed era per sias activitads sin il champ da la cultura rumantscha. Il premi è dotà cun fr. 8’000.00. Ursus Brunold, l’anteriur archivar chantunal, ha fatg la laudatio, la musica da Mario Pacchioli ha dà il rom musical a la surdada dal premi.
Diese Beiträge könnten Sie auch interessieren:
Generalversammlung 2020 VERSCHOBEN
Die ausserordentliche Lage zwingt uns, die Generalversammlung vom 9. Mai 2020 in die zweite Jahreshälfte zu verlegen. Wenn es die Umstände erlauben, findet die GV am Samstag, 24. Oktober 2020, um ca. 10.00 Uhr im Volkshaus in Biel statt. Ihre persönliche Einladung erhalten Sie wie immer fristgerecht per Post.